మినోతి దేశాయ్

మినోతి దేశాయ్ (జననం 15 మార్చి 1968) భారతదేశానికి ప్రాతినిధ్యం వహించిన మహిళా క్రికెట్ జట్టు క్రీడాకారిణి. ఈమె టెస్ట్ ఇంకా ఒక రోజు (వన్డే) అంతర్జాతీయ మహిళా క్రికెట్ జట్టు మాజీ క్రీడాకారిణి. ఆమె ముంబైలో జన్మించింది, కానీ గుజరాత్‌కు చెందినది.  మధ్యప్రదేశ్‌లోని ఇండోర్‌లో పెరిగింది.

ఆమె ఎడమచేతి వాటం బ్యాటింగ్   ఎడమచేతిని ఆర్థడాక్స్ బౌలింగ్ చేస్తుంది. భారత దేశం తరఫున ఒక టెస్టు, ఒక వన్డే ఆట ఆడింది.

వరిష్ఠ (సీనియర్) జాతీయ పోటీ (టోర్నమెంట్ ఫైనల్) చివరి ఆట లో  అత్యధిక స్కోరు (150) సాధించి జాతీయ రికార్డును సాధించింది. 1988లో 'చెన్నై నేషనల్స్' భారత రైల్వేస్ తరఫున ఆడుతూ ఆమె కర్ణాటకపై 150 పరుగులు చేసింది.1985 - 1987 సంవత్సరాల్లో వరుసగా మూడు సార్లు జూనియర్ జాతీయ మ్యాచ్లలో ఉత్తమ బ్యాట్స్ వుమన్  రికార్డు కూడా ఆమె సొంతం చేసుకుంది. ఆమె సీనియర్, జూనియర్ లు కలసిన భారతీయ విశ్వవిద్యాలయ (కంబైన్డ్ ఇండియన్ యూనివర్శిటీ) జట్లకు నాయకురాలిగా (కెప్టెన్) వ్యవహరించిన ఏకైక మహిళా క్రికెటర్. 1987లో ఆమె కెప్టెన్సీలో జూనియర్ కంబైన్డ్ యూనివర్శిటీ జట్టు 'కొట్టాయం నేషనల్స్'  జాతీయ ఛాంపియన్ గా  నిలిచింది. 

ఆమె పశ్చిమ రైల్వేలో ఉద్యోగం చేసింది. ఆమె తన సొంత రాష్ట్రమైన మధ్యప్రదేశ్ కు, కేంద్ర క్షేత్రం (సెంట్రల్ జోన్) కోసం ఆడటానికి 1992లో రైల్వేలను విడిచిపెట్టింది. ఆమె నాయకత్వంలో 1993లో ఢిల్లీలో జరిగిన సీనియర్ నేషనల్స్ పోటీలో మధ్య ప్రదేశ్ విజేతగా నిలిచింది. ఆమె 25 సంవత్సరాల వయస్సులో క్రికెట్ నుండి విరమించుకుంది.  

ఆమె ప్రస్తుతం గురుగ్రామ్‌లో నివసిస్తున్నారు.  ఆర్థిక మంత్రిత్వ శాఖ, రెవెన్యూ శాఖలో అధికారిగా పని చేస్తున్నారు. 

మినోతి దేశాయ్ "షీ ది క్రికెటర్" అను పుస్తకం రాసింది.

ఇతర లంకెలు 

ESPN Sports Media Ltd - https://www.espncricinfo.com/cricketers/minoti-desai-54243

సూచనలు 

మధ్య ప్రదేశ్ మహిళా క్రీడాకారులు
1968 జననాలు
జీవిస్తున్న ప్రజలు
భారతీయ మహిళా క్రికెట్ క్రీడాకారులు